Neuvoston 16 päivänä kesäkuuta 1998 vahvistama YHTEINEN KANTA (EY) N:o 50/98 neuvoston päätöksen 98/.../EY tekemiseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta



Virallinen lehti nro C 333 , 30/10/1998 s. 0038



Neuvoston 16 päivänä kesäkuuta 1998 vahvistama YHTEINEN KANTA (EY) N:o 50/98 neuvoston päätöksen 98/. . ./EY tekemiseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta (98/C 333/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että kaikki jäsenvaltiot ja yhteisö ovat ilmastonmuutosta koskevan Yhdistyneiden Kansakuntien puitesopimuksen (UNFCCC) osapuolia, joka 21 päivänä maaliskuuta 1994 tapahtuneesta voimaantulostaan alkaen velvoittaa kaikkia sopimuspuolia laatimaan, saattamaan määräajoin ajan tasalle, julkaisemaan ja toimittamaan osapuolten konferenssille tiedoksi päästölähteittäin jaoteltuja kansallisia kartoituksia ihmisen aiheuttamista kaikkien niiden kasvihuonekaasujen, joita Montrealin pöytäkirja ei koske, päästöistä ja poistamisesta nieluilla käyttämällä sopimuspuolten konferenssissa sovittuja vertailukelpoisia menetelmiä, sama puitesopimus velvoittaa kaikkia osapuolia laatimaan, panemaan täytäntöön, julkaisemaan ja saattamaan säännöllisesti ajan tasalle kansallisia ja tarvittaessa alueellisia ohjelmia, jotka sisältävät toimenpiteitä ilmaston muutoksen lieventämiseksi keskittymällä lähteittäin ihmisen aiheuttamiin kaikkien niiden kasvihuonekaasujen, joita Montrealin pöytäkirja ei koske, päästöihin ja poistamiseen nieluittain, ilmastonmuutosta koskevan Yhdistyneiden Kansakuntien puitesopimuksen osapuolten ensimmäisessä konferenssissa päätettiin, että mainitun puitesopimuksen liitteessä I esitetyt osapuolet toimittavat sihteeristölle vuosittain kansallisen kartoituksen tiedot päästöistä lähteittäin ja niiden poistamisesta nieluittain ja että niiden olisi puitesopimuksen mukaisia kertomuksiaan laatiessaan noudatettava kansallisia kasvihuonepäästöjen kartoituksia koskevia suuntaviivoja sekä ilmastonmuutoksen vaikutusten ja mukautusten arviointia varten annettuja teknisiä suuntaviivoja, jotka hallitustenvälinen ilmastonmuutospaneeli on hyväksynyt, päätöstä 93/389/ETY (4) on tarpeen muuttaa, jotta valvontamenettely, erityisesti vuoden 2000 jälkeen tapahtuva kasvihuonekaasujen päästöjen rajoitusten ja vähentämisten valvontamenettely voidaan saattaa ajan tasalle ja soveltaa sitä kaikkiin ihmisen aiheuttamiin kasvihuonekaasupäästöihin, joita Montrealin pöytäkirja ei koske, ilmastonmuutosta koskevan Yhdistyneiden Kansakuntien puitesopimuksen mukaisesti ja ottaen huomioon tähän sopimukseen liitetyn Kioton pöytäkirjan vaatimukset, jotka ilmastonmuutosta koskevan Yhdistyneiden Kansakuntien puitesopimuksen osapuolten kolmas konferenssi on hyväksynyt 10 päivänä joulukuuta 1997, on ensisijaisen tärkeää voida arvioida tarkasti ja säännöllisesti ilmastonmuutosta koskevasta YK:n puitesopimuksesta ja sopimukseen liitetystä Kioton pöytäkirjasta johtuvien yhteisön sitoumusten toteutumisen edistymistä, yhteisö katsoo, että valvontajärjestelmä on keskeinen väline edistymisen arvioinnissa, päätöksessä 93/389/ETY vahvistettuja valvontajärjestelmää koskevia määräyksiä on sovellettava myös ihmisen aiheuttamiin kaikkien kasvihuonekaasujen, joita Montrealin pöytäkirja ei koske, päästöihin lähteittäin ja poistamiseen nieluilla, ja valvontaa on jatkossa ajantasaistettava, jotta se vastaa Kioton pöytäkirjan puitteissa tehtäviä päätöksiä, on todettu, että kaikkien jäsenvaltioiden on vaikea toimittaa tietojaan päätöksessä 93/389/ETY säädettyyn määräaikaan, 31 päivään heinäkuuta, mennessä, neuvosto vahvisti 22 ja 23 päivänä kesäkuuta 1995 pidetyssä kokouksessaan uudelleen, että yhteisö on päättänyt täyttää puitesopimuksen mukaiset sitoumuksensa, sekä vahvisti 29 päivänä lokakuuta 1990, 15 ja 16 päivänä joulukuuta 1994 ja 9 päivänä maaliskuuta 1995 tekemänsä päätelmät, ja päätös 93/389/ETY olisi muutettava tämän mukaisesti, ON PÄÄTTÄNYT SEURAAVAA: 1 artikla Muutetaan päätös 93/389/ETY seuraavasti: Korvataan 1-8 artikla seuraavasti: "1 artikla Tällä päätöksellä perustetaan järjestelmä: - niiden ihmisen aiheuttamien kasvihuonekaasupäästöjen, joita Montrealin pöytäkirja ei koske, valvomiseksi jäsenvaltioissa, ja - näitä päästöjä koskevien sitoumusten täyttämisessä tapahtuneen edistymisen arvioimiseksi. 2 artikla Kansalliset ohjelmat 1. Jäsenvaltiot laativat, julkaisevat ja panevat täytäntöön kansallisia ohjelmia ihmisen aiheuttamien kaikkien kasvihuonekaasujen, joita Montrealin pöytäkirja ei koske, päästöjensä rajoittamiseksi ja/tai vähentämiseksi lähteittäin ja poistamisen tehostamiseksi nieluittain edistääkseen: - CO2-päästöjen vakauttamista yhteisössä vuoteen 2000 mennessä vuoden 1990 tasolle lähtien siitä, että muut johtavat valtiot tekevät vastaavanlaisia sitoumuksia, ja ottaen huomioon, että jäsenvaltioilla, joiden energiankulutus on aluksi suhteellisen pieni ja sen vuoksi asukasta kohti tai muulla asianmukaisella perusteella mitattu päästötaso on vähäinen, on oikeus CO2:n osalta tavoitteisiin ja/tai strategioihin, jotka vastaavat niiden taloudellista ja sosiaalista kehitystä, samalla kun ne jatkavat taloudellisen toimintansa energiatehokkuuden parantamista, kuten neuvoston 29 päivänä lokakuuta 1990 ja 13 päivänä joulukuuta 1991 sekä 15 ja 16 päivänä joulukuuta 1994 pidetyissä istunnoissa on sovittu, ja - kaikkien niiden kasvihuonekaasujen päästöjen, joita Montrealin pöytäkirja ei koske, rajoittamiseen ja/tai vähentämiseen liittyvien ilmastonmuutosta koskevan Yhdistyneiden Kansakuntien puitesopimuksen ja Kioton pöytäkirjan mukaisten, yhteisön sitoumusten täytäntöönpanoa, - jäsenvaltioiden todellisen ja ennakoidun edistymisen avointa ja täsmällistä valvontaa, yhteisön toimenpiteiden osuus mukaan luettuna, sovittujen kansallisten osuuksien täyttämiseksi ilmastonmuutosta koskevan YK:n puitesopimuksen ja Kioton pöytäkirjan mukaisista yhteisön sitoumuksista. Nämä ohjelmat saatetaan määräajoin ajan tasalle. 2. Kunkin jäsenvaltion kansallisessa ohjelmassa on oltava: a) arviot päästöjä ja poistoja koskevien politiikkojen ja toimenpiteiden vaikutuksesta sekä arvioiden sisällyttäminen CO2:ta ja muita kasvihuonekaasuja, joita Montrealin pöytäkirja ei koske, käsitteleviin ennusteisiin vertailuvuoden ja vuoden 2000 välillä, ilmastonmuutosta koskevan YK:n puitesopimuksen ilmoittamista koskevien vaatimusten mukaisesti, b) vähintään Kioton pöytäkirjan liitteessä A lueteltujen kuuden kasvihuonekaasun (hiilidioksidi (CO2), metaani (CH4), typpioksiduuli (N2O), fluorihiilivedyt (HFC), perfluorihiilivedyt (PFC) ja rikkiheksafluoridit (SF6)) osalta: - ihmisen aiheuttamat hiilidioksidi-, metaani- ja typpioksiduulipäästöt vertailuvuonna 1990 3 artiklan 1 kohdan mukaisesti, - ihmisen aiheuttamat fluorihiilivety-, perfluorihiilivety- ja rikkiheksafluoridipäästöt vertailuvuonna 1990 ja/tai 1995 3 artiklan 1 kohdan mukaisesti, - ihmisen aiheuttamien päästöjen kartoitukset lähteittäin ja poistaminen nieluittain 3 artiklan 1 kohdan mukaisesti määritettyinä, - yksityiskohtaiset tiedot kansallisista politiikoista ja toimenpiteistä, joita on pantu täytäntöön tai joihin on sitouduttu vertailuvuoden jälkeen ja jotka vaikuttavat merkittävästi yrityksiin vähentää päästöjä ja lisätä kasvihuonekaasujen poistoa nieluilla kaasu- ja alakohtaisesti, mukaan lukien toimenpiteen tavoite, siinä käytetty toimintaväline, politiikan tai toimenpiteen täytäntöönpanon vaihe sekä mahdollisesti politiikkojen ja toimenpiteiden edistymisen väliaikaiset osoittimet, - toteutettavat tai suunnitellut toimenpiteet asiaa koskevan yhteisön lainsäädännön tai politiikkojen täytäntöönpanemiseksi, - arviot päästöjä ja poistoja koskevien politiikkojen ja toimenpiteiden vaikutuksesta ja niiden sisällyttäminen ennusteisiin: i) Kioton pöytäkirjan liitteessä A lueteltujen kasvihuonekaasujen osalta vertailuvuoden ja jakson 2008-2012 välillä, ja ii) mahdollisuuksien mukaan Kioton pöytäkirjan liitteessä A lueteltujen kasvihuonekaasujen osalta vertailuvuoden ja vuoden 2005 välillä, 8 artiklassa säädettyä menettelyä noudattaen vakiintuneiden menettelytapaohjeiden mukaisesti, mukaan lukien määrälliset tiedot kyseisiä ennusteita laadittaessa käytetyistä pääolettamuksista ja arvioiden tekemisessä käytetyistä menetelmistä, - edellä mainittujen toimenpiteiden taloudellisten vaikutusten arviointi mahdollisuuksien mukaan, c) tietoja seuraavista kaasuista: hiilimonoksidi (CO), typen oksidit (NOx), haihtuvat orgaaniset yhdisteet paitsi metaani (NMVOC) sekä rikkioksidit ilmastonmuutosta koskevan YK:n puitesopimuksen ilmoittamista koskevien vaatimusten mukaisesti, mukaan lukien: - tiedot päästöistä, - kuvaus toteutettavista tai suunnitelluista politiikoista ja toimenpiteistä kyseisten kaasujen päästöjen rajoittamiseksi ja/tai vähentämiseksi, - mahdollisuuksien mukaan arviot päästöjen kehityksestä säännöllisin väliajoin tulevaisuudessa, niin kuin asiasta sovitaan 8 artiklassa säädettyä menettelyä noudattaen vakiintuneiden menettelytapaohjeiden mukaisesti, mukaan lukien määrälliset tiedot pääolettamuksista ja arvioiden tekemisessä käytetyistä menetelmistä. 3 artikla Selvitykset ja tietojen toimittaminen 1. Jäsenvaltioiden on määriteltävä 2 artiklan 2 kohdassa tarkoitetut ihmisen aiheuttamat kaikkien kasvihuonekaasujen, joita Montrealin pöytäkirja ei koske, päästönsä lähteittäin ja poistot nieluittain IPCC:n hyväksymien ja osapuolten konferenssissa sovittujen menetelmien avulla. Menetelmiä tarkistetaan tarvittaessa 8 artiklassa määrättyä menettelyä noudattaen, jotta otettaisiin täysin huomioon sopimuspuolten konferenssin tulevat asiaa koskevat päätökset. 2. Jäsenvaltioiden on toimitettava vuosittain viimeistään 31 päivänä joulukuuta komissiolle tiedot ihmisen aiheuttamista CO2-päästöistään edellisenä kalenterivuonna sekä niiden poistamisesta nieluilla. Jäsenvaltioiden on myös vuosittain ilmoitettava kansallisten selvitysten tiedot muiden 2 artiklan 2 kohdassa tarkoitettujen kasvihuonekaasujen päästöistä lähteittäin ja niiden poistosta nieluittain. Niiden on ilmoitettava komissiolle viimeistään 31 päivänä joulukuuta edellistä vuotta edeltänyttä vuotta koskevat lopulliset tietonsa sekä edellistä vuotta koskevat väliaikaiset tiedot. Jäsenvaltioiden on myös viimeistään 31 päivänä joulukuuta ilmoitettava viimeisimmät tiedot, jotka koskevat Kioton pöytäkirjan liitteessä A lueteltujen kasvihuonekaasujen arvioituja päästöjä lähteittäin ja niiden poistamista nieluittain kautena 2008-2012 sekä mahdollisuuksien mukaan vuonna 2005. Komissio toteuttaa lisätoimia kansallisten selvitysten ja tietojen toimittamisen vertailtavuoden ja avoimuuden edistämiseksi. 3. Komissio tekee yhteistyössä jäsenvaltioiden kanssa näiden toimittamien tietojen perusteella kartoitukset ihmisen aiheuttamista kasvihuonekaasupäästöistä yhteisön alueella ja niiden poistamisesta nieluittain. Komissio toimittaa nämä 2 kohdan mukaisesti saatuihin tietoihin perustuvat kartoitukset kaikille jäsenvaltioille viimeistään 1 päivänä maaliskuuta. 4 artikla Arviointimenettelyt ja -menetelmät Komissio vahvistaa 8 artiklassa säädettyä menettelyä noudattaen 6 artiklassa tarkoitetut kansallisten ohjelmien arviointimenettelyt ja -menetelmät sekä sen, kuinka usein jäsenvaltioiden on saatettava ne ajan tasalle. 5 artikla Kansallisten ohjelmien ja päästöjen tilan arviointi yhteisössä 1. Jäsenvaltioiden on toimitettava komissiolle sellaiset olemassa olevat kansalliset ohjelmansa, joita ei vielä ole toimitettu, tai ajan tasalle saatetut tiedot jo toimitetuista ohjelmista, kolmen kuukauden kuluessa siitä, kun ne saavat ilmoituksen tästä päätöksestä. Tulevat kansalliset ohjelmat ja niitä koskevat ajan tasalle saatetut tiedot on toimitettava komissiolle kolmen kuukauden kuluessa ohjelmien hyväksymisestä. 2. Komissio toimittaa saamansa kansalliset ohjelmat muille jäsenvaltioille kuukauden kuluessa niiden vastaanottamisesta. 3. Komissio arvioi kansalliset ohjelmat todetakseen, onko yhteisössä saavutettu edistyminen kokonaisuutena riittävää takaamaan 2 artiklan 1 kohdassa tarkoitettujen sitoumuksien täyttämisen. 4. Kuuden kuukauden kuluessa kansallisten ohjelmien vastaanottamisesta komissio esittää Euroopan parlamentille ja neuvostolle kertomuksen arviointinsa tuloksista. Euroopan ympäristökeskus avustaa vuosittaisen työohjelmansa mukaisesti kertomuksen laatimisessa asiaankuuluvalla tavalla. 6 artikla Saavutetun edistymisen arviointi Komissio arvioi jäsenvaltioita kuultuaan vuosittain, onko jäsenvaltioiden todellinen ja ennakoitu edistyminen, mukaan lukien yhteisön toimenpiteiden osuus, ilmastonmuutosta koskevan YK:n puitesopimuksen ja Kioton pöytäkirjan mukaisten yhteisön sitoumusten täyttämiseksi riittävä sen varmistamiseksi, että yhteisö ja sen jäsenvaltiot voivat täyttää sitoumuksensa, ja esittää Euroopan parlamentille ja neuvostolle kertomuksen 2, 3 ja 5 artiklan mukaisesti saamiensa tietojen perusteella. Komission kertomus toimitetaan Euroopan parlamentille ja neuvostolle, vaikka jäsenvaltioilta saadut tiedot eivät olisi täydellisiä, ja tässä tapauksessa komissio voi asianomaisia jäsenvaltioita kuultuaan sisällyttää kertomukseen luotettavimmat käytettävissä olevat tiedot. 7 artikla Muut kasvihuonekaasut (kumottu) 8 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä." 2 artikla Tämä päätös tulee voimaan 1 päivänä tammikuuta 1999. 3 artikla Tämä päätös on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL C 120, 18.4.1998, s. 22. (2) EYVL L 89, 19.3.1997, s. 7. (3) Euroopan parlamentin lausunto, annettu 18. syyskuuta 1997 (EYVL C 304, 6.10.1997, s. 109), neuvoston yhteinen kanta, vahvistettu 16. kesäkuuta 1998 ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL L 167, 9.7.1993, s. 31. NEUVOSTON PERUSTELUT I JOHDANTO 1. Komissio toimitti 4. syyskuuta 1996 neuvoston käsiteltäväksi EY:n perustamissopimuksen 130 s artiklan 1 kohtaan perustuvan ehdotuksen neuvoston päätökseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta. 2. Talous- ja sosiaalikomitea antoi lausuntonsa 17. lokakuuta 1996. 3. Euroopan parlamentti antoi lausuntonsa 18. syyskuuta 1997. 4. Komissio toimitti neuvostolle muutetun ehdotuksen 3. maaliskuuta 1998. 5. Neuvosto vahvisti yhteisen kantansa 16. kesäkuuta 1998 perustamissopimuksen 189 c artiklan mukaisesti. II TAVOITE Yhteisen kannan tarkoituksena on edellä mainitun neuvoston päätöksen 93/389/ETY muuttaminen, jotta - saatettaisiin ajan tasalle kaikkien niiden kasvihuonekaasupäästöjen, joita Montrealin pöytäkirja ei koske, vuoden 2000 jälkeistä aikaa koskeva yhteisön valvontajärjestelmä, ottaen myös huomioon ilmastonmuutosta koskevan Yhdistyneiden Kansakuntien puitesopimuksen osapuolten kolmannen konferenssin 11. joulukuuta 1997 hyväksymän Kioton pöytäkirjan vaatimukset, ja - voitaisiin arvioida ilmastonmuutosta koskevasta YK:n puitesopimuksesta ja sopimukseen liitetystä Kioton pöytäkirjasta johtuvien, kyseisiä päästöjä koskevien sitoumusten toteutumisen edistymistä yhteisössä. III YHTEISEN KANNAN ERITTELY YLEISET HUOMIOT Neuvosto toimi yhteistä kantaa laatiessaan seuraavan kahden päänäkökohdan pohjalta: - ensiksikin valvontajärjestelmän ajantasaistaminen komission ehdotuksen pohjalta ja sen saattaminen teknisesti yhdenmukaiseksi tällä välin hyväksytyn (11. joulukuuta 1997) Kioton pöytäkirjan vaatimusten kanssa, ja - toiseksi valvontajärjestelmän tekeminen käyttökelpoiseksi välineeksi sekä ilmastonmuutosta koskevasta YK:n puitesopimuksesta että sopimukseen liitetystä Kioton pöytäkirjasta johtuvien sitoumusten toteutumisen edistymisen arvioimiseksi yhteisössä. Yhteiseen kantaan sisältyy huomattava määrä komission muutetussa ehdotuksessa olleita Euroopan parlamentin tarkistuksia joko kokonaan tai osittain. Neuvosto ei sisällyttänyt yhteiseen kantaansa yhtään komission hylkäämää Euroopan parlamentin tarkistusta. Tarkempi selvitys annetaan jäljempänä kohdassa "Erityishuomiot", myös niistä uusista asiasisältöä koskevista teknisistä muutoksista, jotka neuvosto teki yhteisen kannan tekstiin Kioton pöytäkirjan hyväksymisen johdosta. ERITYISHUOMIOT Johdanto-osa Johdanto-osassa on nyt kaksi uutta Euroopan parlamentin tarkistusten pohjalta laadittua kappaletta (viides ja kuudes johdanto-osan kappale). Lisäksi johdanto-osan kappale, jossa esitetään pääasiassa Kioton pöytäkirjan hyväksymisprosessiin johtaneet eri vaiheet, poistettiin ja korvattiin lyhyemmällä tekstillä, jossa esitetään kyseisen prosessin tulokset eli Kioton pöytäkirjan vaatimukset. Muiden pienten mukautusten lisäksi (kuten tietojen toimittamista koskeva määräaika, nyt 31. joulukuuta, sekä aikaisempien neuvoston päätelmien päivämäärät), jotka tehtiin, jotta varmistettaisiin yhdenmukaisuus muutettujen artikloiden kanssa, tekstiin sisällytettiin myös maininta valvontajärjestelmän mahdollisesta ajantasaistamisesta jatkossa, jotta se vastaa Kioton pöytäkirjan puitteissa tehtäviä päätöksiä. 1 artikla Ehdotuksen 1 artikla muutettiin, jotta se olisi yhteisen kannan sisällön ja tavoitteiden mukainen (ks. edellä oleva jakso II). 2 artikla Tähän kansallisia ohjelmia koskevaan artiklaan tehtyjen tärkeimpien muutosten tarkoituksena on ottaa huomioon tällä välin loppuun saatettujen Kioton neuvottelujen tulokset ja erityisesti Kioton pöytäkirjasta yhteisölle ja sen jäsenvaltioille johtuvat vaatimukset. Ajan tasalle saatettuna valvontajärjestelmä auttaa tosiasiassa myös arvioimaan yhteisön ja sen jäsenvaltioiden edistymistä ilmastonmuutosta koskevasta YK:n puitesopimuksesta ja pöytäkirjasta johtuvien sitoumusten täytäntöönpanossa. Artiklaa myös muokattiin, jotta tehtäisiin ero ilmastonmuutosta koskevan YK:n puitesopimuksen vaatimusten ja Kioton pöytäkirjan vaatimusten välillä. - 1 kohta Kohtaa täydennettiin mainitsemalla ensimmäisessä luetelmakohdassa 15. ja 16. joulukuuta 1994 tehdyt neuvoston päätelmät. Toista luetelmakohtaa mukautettiin hieman ja lisättiin kolmas luetelmakohta, jotta yhteisen kannan laajennettu tavoite kävisi ilmi: edellisessä viitataan nyt ilmastonmuutosta koskevan Yhdistyneiden Kansakuntien puitesopimuksen ja Kioton pöytäkirjan mukaisten, kasvihuonekaasujen päästöihin liittyvien yhteisön sitoumusten täytäntöönpanoon ja jälkimmäisessä jäsenvaltioiden todellisen ja ennakoidun edistymisen avoimeen ja täsmälliseen valvontaan, yhteisön toimenpiteiden osuus mukaan luettuna, kansallisten osuuksien täyttämiseksi kyseisistä sitoumuksista. - 2 kohta Myös tätä kohtaa (ja erityisesti b alakohtaa) muutettiin sen saattamiseksi teknisesti Kioton pöytäkirjan vaatimusten mukaiseksi, erityisesti sitoumuskauden (2008-2012), kaasujen ryhmän (pöytäkirjan liitteessä A luetellut 6 kaasua) ja vertailuvuoden (1990 tai 1995 kolmelle muulle kaasulle) osalta. Muista kasvihuonekaasuista ilmastonmuutosta koskevan puitesopimuksen mukaisesti annettavat tiedot mainitaan c alakohdassa. Lisäksi mainitaan Euroopan parlamentin tarkistusten pohjalta, että jäsenvaltioiden on toimitettava tiedot tavanomaisten menettelytapaohjeiden mukaisesti. 3 artikla Tähän kansallisia selvityksiä ja tietojen toimittamista koskevaan artiklaan tehdyt tärkeimmät muutokset ovat seuraavat: - 1 kohdassa: lisättiin maininta IPCC:n menetelmistä ja ilmastonmuutosta koskevan yleissopimuksen sopimuspuolten konferenssin tulevista asiaa koskevista päätöksistä, jotta varmistettaisiin selvitysten laatimisessa ja asiaa koskevien tietojen toimittamisessa käytettyjen menetelmien yhteensopivuus. - 2 kohdassa: a) komissiolle toimitettavia tietoja koskevien määräaikojen (31. joulukuuta) muuttaminen, jotta myös kyseiset määräajat saatetaan yhteensopiviksi ilmastonmuutosta koskevan YK:n puitesopimuksen ja muiden tärkeimpien ilman pilaantumista koskevien kansainvälisten yleissopimusten kanssa, b) maininta Kioton pöytäkirjassa lueteltujen kaasujen arvioituja päästöjä koskevien viimeisten tietojen ilmoittamisesta säädettynä sitoumuskautena (2008-2012) sekä mahdollisuuksien mukaan vuonna 2005, c) maininta, jonka mukaan komissio toteuttaa lisätoimia jäsenvaltioiden toimittamien tietojen (erityisesti kansallisten selvitysten ja tiedonantojen) vertailtavuuden ja avoimuuden varmistamiseksi. Tämä maininta lisättiin Euroopan parlamentin ehdottaman tarkistuksen ottamiseksi osittain huomioon; neuvosto ei säilyttänyt komission muutetussa ehdotuksessa vielä ollutta mainintaa yhteisistä mallintamisohjeista. - 3 kohdassa: määräajan (1. maaliskuuta), jolloin komission on viimeistään toimitettava edellä mainitut tiedot jäsenvaltioille, muuttaminen. 5 artikla Neuvosto hyväksyi yhteisessä kannassaan Euroopan parlamentin tarkistuksen kyseisen artiklan säilyttämisestä (kuten myös komissio oli hyväksynyt muutetussa ehdotuksessaan). Yhteisessä kannassa artiklan tekstiä kuitenkin muutettiin (ja sen otsikkoa mukautettiin) kansallisia ohjelmia koskevien uusien ajan tasalle saatettujen tietojen sisällyttämiseksi siihen. Neuvosto teki myös seuraavat muutokset: - määräaika, jona komission on toimitettava saamansa kansalliset ohjelmat muille jäsenvaltioille, lyhennettiin kuukauteen, - lisättiin maininta Euroopan ympäristökeskuksesta, joka avustaa komission neuvostolle ja Euroopan parlamentille esittämän arviointikertomuksen laatimisessa asiaankuuluvalla tavalla. 6 artikla Tämän artiklan tekstiä muutettiin, jotta se vastaisi 2 artiklan 1 kohdan muutettua sanamuotoa. Artiklaan sisältyy nyt komission vuosittain tekemä arviointi jäsenvaltioiden todellisesta ja ennakoidusta edistymisestä, mukaan lukien yhteisön toimenpiteiden osuus, ilmastonmuutosta koskevan YK:n puitesopimuksen ja Kioton pöytäkirjan mukaisten sitoumusten täyttämisessä sekä kertomus Euroopan parlamentille ja neuvostolle. Artiklan viimeinen osa lisättiin Euroopan parlamentin ehdottaman tarkistuksen johdosta. Sen mukaan mainittu kertomus toimitetaan, vaikka jäsenvaltioilta saadut tiedot eivät olisi täydellisiä; tällaisessa tapauksessa komissio voi asianomaisia jäsenvaltioita kuultuaan sisällyttää siihen luotettavimmat käytettävissä olevat tiedot. Yhteinen kanta poikkeaa tässä Euroopan parlamentin tarkistuksesta ja komission muutetusta ehdotuksesta, joiden mukaan kertomuksessa on selvästi mainittava, että siitä puuttuu tietoja. 7 artikla Kyseinen artikla (Muut kasvihuonepäästöt) poistettiin, kuten komissio oli ehdottanut. 8 artikla Yhteisessä kannassa esitetään sääntelykomiteaa (menettely III a) Euroopan parlamentin ehdottaman ja komission muutetussa ehdotuksessaan hyväksymän neuvoa-antavan komitean (menettely I) sijasta. Komissio oli haluton vaihtamaan komiteatyyppiä, mutta hyväksyi lopulta neuvoston tekemän muutoksen. 9 artikla Selvyyden ja oikeusvarmuuden vuoksi lisättiin päätöksen voimaantulopäivä (1. tammikuuta 1999). Komissio hyväksyi neuvoston yhteiseen kantaansa sisällyttämät muutokset.